Deti by mali vždy pri jazde na bicykli nosiť ochrannú prilbu. To isté platí aj pre korčuľovanie.
Ako vybrať správnu helmu pre dieťa?
Pri kúpe prilby je treba dbať na správnu veľkosť – zistíte ju tak, že zmeriate obvod hlavy tesne nad ušami. Aby bola ochrana prilbou efektívna, musí byť i správne nasadená (mala by držať na hlave aj pri rozopnutom remienku).
Musí zodpovedať tvaru a veľkosti hlavy a musí k nej tesne priliehať, nesmie však dieťa nikde tlačiť. Nesmie príliš odkrývať čelo, ale ani brániť dieťaťu vo výhľade.
Deti často nosia prilbu nasadenú tak, že ju majú vpredu na hlave veľmi vysoko a vzadu im visí až ku krku. To je jednoznačný znak toho, že je prilba príliš veľká alebo zle nastavená. Okrem správnej veľkosti je dôležité aj to, aby zapínacie remienky sedeli správne a bolo pokryté čelo, spánky aj zátylok.
Tip MAMA a ja
Dieťaťu vyberajte prilbu, na ktorej sú i reflexné samolepky! Taktiež trvajte na tom, aby malo prilbu vždy zapnutú, pretože nezapnutá prilba neplní svoju ochrannú funkciu.
Prečítajte si: Bezpečnosť detí: 4 dôležité informácie pre rodičov